da en da nl ca da da de es da da da da da da da da da da da da da da da da da da da da da sv da da da da de da da da da da da da da da da da da da nl da en da da es nl da
Nyt partnerskab skal gøre Fyn til hjemsted for fremtidens robotter og droner | Erhvervsministeriet
30.8.2022 09:00:00 CEST | Erhvervsministeriet
Med en international robotindustri og unikke fysiske rammer for test af droner til lands, vands og i luften har Fyn alle muligheder for at udvikle fremtidens industri. Nyt partnerskab skal derfor skrue op for udviklingen af næste generation af robotter og droner.
Sammen med en lang række lokale og nationale aktører vil regeringen gøre Fyn til et erhvervsfyrtårn inden for udviklingen af fremtidens robotter og droner.
Centralt for erhvervsfyrtårnet er etableringen af et nyt Large Structure Production (LSP) center ved Odense Havn, der som det første i verden skal bane vejen for udviklingen af helt nye robotløsninger, som kan automatisere produktionen af store konstruktioner såsom vindmøller, skibe og bygninger. Perspektiverne er store, da centeret kan bidrage til at fastholde Danmarks vindindustris førende position og understøtte flere industriproduktion- og arbejdspladser i Danmark.
Derudover bliver der investeret kraftigt i ny test- og udviklingsinfrastruktur i H.C. Andersen Lufthavn, der skal medvirke til, at det fynske dronemiljø kan udvikle sit internationale potentiale som epicenter for nye innovative droneteknologier.
Og så skal de gunstige fysiske vilkår i det Sydfynske Øhav udnyttes med henblik på at teste og udvikle fremtidens grønne maritime løsninger, så vi får en mere bæredygtig international skibsfart.
”Fyn er allerede et internationalt anerkendt kraftcenter for udviklingen af robotter og droner. Derfor har øen alle muligheder for at blive hjemsted for udviklingen af morgendagens robotter, men det kræver, at vi er fortsætter med at være på forkant med fremtidens teknologier og innovation. Derfor er jeg stolt over, at regeringen nu sammen med lokale og nationale aktører tager hul på næste fase i udviklingen af Danmarks styrkeposition på dette område, hvor vi i partnerskabet vil styrke grundlaget for at skabe bedre grønne løsninger og flere danske industriarbejdspladser."
"For et år siden offentliggjorde regeringen vores strategi for dansk forsvarsindustri. Heri tydeliggøre vi, at dansk forsvarsteknologisk- og industriel udvikling er afgørende for vores nationale sikkerhed. Fyn har et meget stærkt og innovativt miljø inden teknologier som Forsvaret følger med stor interesse, herunder droneteknologi, automatisering og robotter. Derfor glæder det mig, at partnerskabsaftalen for Erhvervsfyrtårnet på Fyn kan bidrage til styrkelsen af forbindelsen mellem erhvervsfremmeinitiativer og Forsvarets unikke behov."
Borgmester Kenneth Muhs, formand for Erhvervshus Fyn, og repræsentant i partnerskabet:
"Aftalen er vigtig for Fyn, og for Danmark. Danmark står over for betydelige udfordringer, hvor robotter og autonome teknologier er en forudsætning for at levere de nødvendige løsninger, fx inden for grøn omstilling, forsvaret og en uafhængig energiforsyning. Fyn har skabt en dansk styrkeposition med en innovativ robotindustri i verdensklasse, og med dette brede partnerskab har vi givet håndtryk på et langsigtet engagement og tæt samarbejde om at videreudvikle og styrke det yderligere."
I partnerskabet på Fyn er Danmarks Erhvervsfremmebestyrelse repræsenteret med Claus Jensen, forbundsformand for Dansk Metal:
”Fyn har historisk været en tung industri-ø med mange gode produktionsarbejdspladser. Nu lægger vi sporene til det næste store industrieventyr i Danmark med Fyn i centrum. Der er ingen tvivl om, at den nye robotteknologi bliver afgørende for at sikre Danmarks produktivitet og konkurrenceevne fremadrettet, særligt i en tid med mangel på arbejdskraft.”
Milliard afsat til erhvervsfyrtårne
Regeringen har i alt afsat 1 milliard kroner til at udvikle de otte lokale erhvervsfyrtårne. Erhvervsfyrtårnene bygger på anbefalinger fra regeringens regionale vækstteams og skal med udgangspunkt i lokale erhvervsstyrker bidrage til at opdyrke nye danske styrkepositioner inden for bl.a. grøn energi, Power-to-X, CO2-fangst, biosolutions og robotteknologi.  Med partnerskaberne går regeringen skridtet videre og forpligter sig til at udvikle erhvervsfyrtårnet gennem en række forskellige initiativer.
Erhvevsministeriets pressetelefon 91 33 70 07
Partnerskabsaftale for erhvervsfyrtårn Fyn - 2022.pdf
33 92 33 50https://www.em.dk/
Følg pressemeddelelser fra Erhvervsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Erhvervsministeriet
Brexit-pulje på vej til virksomheder i de maritime erhverv3.10.2022 15:12:05 CEST | Pressemeddelelse
Storbritannien er et vigtigt marked for danske producenter af udstyr og serviceudbydere inden for det maritime område. Derfor er der nu økonomisk hjælp til virksomheder hårdt ramt af Brexit.
Pristjek udløser undersøgelse af prisen på bl.a. smør og gas2.10.2022 09:49:20 CEST | Pressemeddelelse
Erhvervsminister Simon Kollerup satte i august gang i en skærpet overvågning af prisstigningerne. Konkurrence- og Forbrugerstyrelsen vil på den baggrund sætte gang i en nærmere undersøgelse inden for nogle af de produktområder, hvor prisstigningerne ser ud til at være større end i sammenlignelige lande.
Handlingsplan skal styrke dansk eksport af forsvarsteknologi til USA28.9.2022 13:54:33 CEST | Pressemeddelelse
Regeringen lancerer i dag en ny handlingsplan for Industripartnerskabet for forsvarsrelateret eksport til USA. Handlingsplanen skal koordinere og styrke den industrielle indsats på tværs af myndigheder, virksomheder og brancheorganisationer i forbindelse med anskaffelsen af F-35 kampflyene og i sidste ende styrke dansk eksport til USA.
Fastholdelse af den kontracykliske kapitalbuffersats i Danmark28.9.2022 09:43:54 CEST | Pressemeddelelse
Regeringen har besluttet at fastholde satsen for den kontracykliske kapitalbuffer for 3. kvartal 2022 på 2,5 pct. i Danmark med virkning fra den 30. september 2023.
Millionpulje til virksomheder ramt af Brexit er åben25.9.2022 11:57:33 CEST | Pressemeddelelse
De virksomheder, der er hårdest ramt, pga. Brexit, kan nu søge kompensation.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022